สุนัขตำรวจเบลเยียมมาลีนอยส์ระหว่างการสาธิตในประเทศอังกฤษ
การฝึกสุนัขสารวัตรทหาร
สุนัขตำรวจเอฟบีไอดัตช์เชเพิร์ด
**สุนัขตำรวจ** (อังกฤษ: police dog) เป็นสุนัขที่ได้รับการฝึกมาโดยเฉพาะเพื่อช่วยเหลือตำรวจและเจ้าหน้าที่บังคับใช้กฎหมายอื่น ๆ หน้าที่ของพวกมัน ได้แก่ ค้นหายาเสพติดและวัตถุระเบิด, ค้นหาผู้สูญหาย, ค้นหาหลักฐานที่เกิดเหตุ และโจมตีผู้คนที่ตกเป็นเป้าหมายของตำรวจ โดยสุนัขตำรวจต้องจำคำพูดและท่าทางมือหลาย ๆ อย่าง สายพันธุ์ที่ใช้กันมากที่สุด ได้แก่ เยอรมันเชเพิร์ด, เบลเยียมมาลีนอยส์, บลัดฮาวด์, ดัตช์เชเพิร์ด และสายพันธุ์ริทรีฟเวอร์ เมื่อไม่นานมานี้ เบลเยียมมาลีนอยส์ได้กลายเป็นสุนัขทางเลือกสำหรับงานตำรวจและทหารเนื่องจากแรงขับและการมุ่งเน้นที่แรงกล้า มาลีนอยส์มีขนาดเล็กและคล่องตัวกว่าสุนัขเยอรมันเชเพิร์ด รวมถึงมีปัญหาด้านสุขภาพน้อยกว่า อย่างไรก็ตาม สุนัขเยอรมันเชเพิร์ดสายการทำงานที่ได้รับการฝึกมาอย่างดีก็ประสบความสำเร็จและแข็งแกร่งเช่นเดียวกับมาลีนอยส์

ในหลายประเทศ การทำร้ายหรือฆ่าสุนัขตำรวจโดยเจตนาถือเป็นความผิดทางอาญา

ในประเทศที่ใช้ภาษาอังกฤษ หน่วยสุนัขตำรวจมักเรียกว่าเค-ไนน์ (K-9) หรือเคไนน์ (K9) ซึ่งเป็นการเล่นคำ ที่ใช้แทนคำว่า*เคไน* (*canine*)

ประวัติ
-------

### ประวัติตอนต้น

สุนัขถูกนำมาใช้ในการบังคับใช้กฎหมายตั้งแต่ยุคกลาง จากนั้นทรัพย์สมบัติและเงินทองก็ได้รับการตัดทอนในหมู่บ้านเพื่อเป็นค่าบำรุงรักษาบลัดฮาวด์ของตำรวจตำบลที่ใช้ในการล่าคนนอกกฎหมาย ซึ่งในประเทศฝรั่งเศส ได้มีการใช้สุนัขในคริสต์ศตวรรษที่ 14 ในแซ็ง-มาโล[*โปรดขยายความ*] ส่วนบลัดฮาวด์ที่ใช้ในประเทศสกอตแลนด์เป็นที่รู้จักกันในชื่อ "Slough dogs" – ซึ่งคำว่า "Sleuth" (ที่หมายถึงนักสืบ) ได้มาจากสิ่งนี้ โดยระหว่างคริสต์ศตวรรษที่ 12 ถึง 20 สุนัขตำรวจบนบริติชไอลส์และทวีปยุโรปถูกใช้เพื่อความสามารถในการติดตามเป็นหลัก

การขยายตัวของเมืองอย่างรวดเร็วของประเทศอังกฤษและประเทศฝรั่งเศสในคริสต์ศตวรรษที่ 19 ทำให้สาธารณชนกังวลมากขึ้นเกี่ยวกับความไม่เคารพกฎหมายที่เพิ่มขึ้น ซึ่งในลอนดอน หน่วยงานบังคับใช้กฎหมายที่มีอยู่อย่างโบว์สตรีตรันเนอส์ ได้พยายามที่จะควบคุมอาชญากรรมด้วยตัวพวกเขาเอง และด้วยเหตุนี้ สมาคมเอกชนจึงได้รับการจัดตั้งขึ้นเพื่อช่วยต่อต้านอาชญากรรม ยามกลางคืนได้รับการว่าจ้างให้เฝ้าสถานที่ รวมถึงได้รับอาวุธปืนและสุนัขเพื่อป้องกันตนเองจากอาชญากร[]

### ยุคสมัยใหม่

บรรดาบลัดฮาวด์ที่ใช้โดยเซอร์ ชาลส์ วอร์เรน เพื่อพยายามติดตามแจ็กเดอะริปเปอร์ ผู้เป็นฆาตกรต่อเนื่องในคริสต์ทศวรรษ 1880
เยอรมันเชเพิร์ดที่ใช้งานโดยชุทซ์โพลีทไซและผู้ช่วยเอ็สอาระหว่างการเลือกตั้งสหพันธรัฐเยอรมัน (มีนาคม ค.ศ. 1933) ไม่นานหลังจากการยึดอำนาจของนาซี
หนึ่งในความพยายามแรก ๆ ที่จะใช้สุนัขในการตรวจตราคือใน ค.ศ. 1889 โดยผู้บัญชาการตำรวจนครบาลแห่งลอนดอน เซอร์ ชาลส์ วอร์เรน ซึ่งความล้มเหลวซ้ำแล้วซ้ำเล่าของวอร์เรนในการระบุตัวและจับกุมฆาตกรต่อเนื่องอย่างแจ็กเดอะริปเปอร์ได้ทำให้เขาได้รับคำตำหนิมากมายจากสื่อมวลชน รวมถึงการถูกประณามว่าไม่ใช้บลัดฮาวด์เพื่อติดตามฆาตกร ในไม่ช้าเขาก็มีบลัดฮาวด์สองตัวที่ได้รับการฝึกเพื่อทดสอบการติดตามอย่างเรียบ ๆ จากที่เกิดเหตุอาชญากรรมของฆาตกรอีกคน ซึ่งผลลัพธ์ไม่น่าพอใจนัก โดยสุนัขล่าเนื้อตัวหนึ่งกัดผู้บัญชาการ และสุนัขทั้งสองก็วิ่งหนีไปในเวลาต่อมา โดยต้องให้ตำรวจนายหนึ่งค้นหาพวกมัน

ในยุโรปภาคพื้นทวีปมีการใช้สุนัขเป็นจำนวนมากเป็นครั้งแรก ตำรวจในปารีสเริ่มใช้สุนัขเพื่อต่อต้านแก๊งอาชญากรที่สัญจรไปมาในเวลากลางคืน แต่เป็นกรมตำรวจในเกนต์ ประเทศเบลเยียม ที่ริเริ่มโครงการประจำการสุนัขตำรวจที่จัดขึ้นเป็นครั้งแรกใน ค.ศ. 1899 ในไม่ช้าวิธีดำเนินการเหล่านี้ก็แพร่กระจายไปยังจักรวรรดิออสเตรีย-ฮังการี และประเทศเยอรมนี ในช่วงหลังการพัฒนาทางวิทยาศาสตร์ครั้งแรกในสาขานี้โดยเกิดขึ้นจากการทดลองในการผสมพันธุ์และการฝึกสุนัข ตำรวจเยอรมันเลือกสุนัขพันธุ์เยอรมันเชเพิร์ดเป็นสายพันธุ์ในอุดมคติสำหรับงานตำรวจ และเปิดโรงเรียนฝึกสุนัขแห่งแรกใน ค.ศ. 1920 ที่กรีนไฮเดอ ในปีต่อ ๆ มา มีสุนัขพันธุ์เบลเยียมมาลีนอยส์จำนวนมากเข้ามาอยู่ในหน่วยนี้ สุนัขเหล่านี้ได้รับการฝึกฝนอย่างเป็นระบบเพื่อให้เชื่อฟังเจ้าหน้าที่ รวมถึงตามตัวและโจมตีเหล่าอาชญากร

ในอังกฤษ ตำรวจรถไฟสายตะวันออกเฉียงเหนือเป็นหนึ่งในกลุ่มแรก ๆ ที่ใช้สุนัขตำรวจใน ค.ศ. 1908 เพื่อหยุดยั้งการโจรกรรมจากท่าเรือในฮัล กระทั่งภายใน ค.ศ. 1910 กองกำลังตำรวจรถไฟได้ทดลองสุนัขสายพันธุ์อื่น ๆ เช่น เบลเยียมมาลีนอยส์, แลบราดอร์ริทรีฟเวอร์ และเยอรมันเชเพิร์ด

การฝึก
------

เบลเยียมมาลีนอยส์ขณะรับการฝึกให้โจมตี
สุนัขที่หน่วยงานบังคับใช้กฎหมายนิยมใช้ ได้แก่ แอร์รีเดลเทร์เรียร์, อากิตะ, ครุเนินดาล, แตร์ฟือเริน, สุนัขมาลีนอยส์, เบอร์นีสเมาน์เทนด็อก, บลัดฮาวด์, บอร์เดอร์คอลลี, บ็อกเซอร์, บูวีเยเดฟล็องดร์, บรีอาร์ด, เคนคอร์โซ, บุลล์แมสติฟฟ์, โครเอเชียนชีปด็อก, โดเบอร์มันพินเชอร์, เยอรมันเชเพิร์ด, เยอรมันพอยน์เตอร์ขนสั้น, โกลเดินริทรีฟเวอร์, แลบราดอร์ริทรีฟเวอร์, ร็อตไวเลอร์, อิงกลิชสปริงเงอร์สแปเนียล และโดโกอาร์เฆนติโน

ดูเพิ่ม
-------

* สุนัขตรวจจับ

อ้างอิง
-------

1. ↑  "K9 Unit: Duties and Responsibilities". New York State Department of Environmental Conservation. คลังข้อมูลเก่าเก็บจากแหล่งเดิมเมื่อ 2017-08-03. สืบค้นเมื่อ 2014-04-14. Note:this webpage no longer exists
2. ↑  Sen, Adrija (5 March 2019). "This Rescued Street Pup Is Now A Part Of The City's Elite Canine Squad" (ภาษาอังกฤษ). Times Internet. สืบค้นเมื่อ 11 March 2019.
3. ↑  Orlean, Susan. "Opinion | One Dog That Has Had Its Day" (ภาษาอังกฤษ). สืบค้นเมื่อ 2018-10-13.
4. ↑  "FCI IGP World Championship 2019 Results".
5. ↑
6. ↑  "Government unleashes police dog protection laws". *ABC News* (ภาษาอังกฤษแบบออสเตรเลีย). 2013-08-26. สืบค้นเมื่อ 2018-02-25.
7. ↑  "Why does the police use "K-9 Unit" instead of "dog"?". *English Language & Usage StackExchange*.
8. ↑  "K-9 History: War Dogs In The U. S. Military".
9. ↑  "Online Etymology Dictionary". *etymonline.com*.
10. 1 2  Peña, Melvin (July 1, 2014). "Police Dogs: Just the Facts". *Dogster*. สืบค้นเมื่อ May 26, 2022.
11. ↑  Beattie, J. M. (2012). *The First English Detectives. The Bow Street Runners and the Policing of London, 1750–1840*. Oxford University Press. ISBN 978-0-19-969516-4.
12. ↑  "Casebook:Jack The Ripper". Atchison Daily Globe. 17 October 1888.
13. ↑  "The Origins of Police K-9". คลังข้อมูลเก่าเก็บจากแหล่งเดิมเมื่อ 18 February 2013. สืบค้นเมื่อ 17 December 2012.
14. ↑  "History of the Police Dog". คลังข้อมูลเก่าเก็บจากแหล่งเดิมเมื่อ 30 May 2012. สืบค้นเมื่อ 17 December 2012.
15. ↑  "The Dog Section". British Transport Police.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **สุนัขตำรวจ**

* National Police Canine Association (US)
* United States Police Canine Association
* The North American Police Work Dog Association
* Los Angeles County Police Canine Association เก็บถาวร 2013-09-24 ที่ เวย์แบ็กแมชชีน US
* Virginia Police Canine Association เก็บถาวร 2013-07-19 ที่ เวย์แบ็กแมชชีน US
* American Working Dog Association